تورکیه پرزیدنتی رجب طیب اردوغان، تورکیه‌نین کیمسه‌نین تورپاغیندا و حاکمیتینده گؤزو اولمادیغینی سؤیله‌دی.
اردوغان، پرزیدنت کوللیه‌سینده بالکان فدراسیونو عضو‌لرینه خیطاب ائدرکن، بولغاریستاندا 26 مارس‌دا سئچیم ائدیله‌جگینی خاطیرلادا‌راق، بو سئچیم‌لرین دینج‌لیک ایچینده کئچمه‌سینی، عدالت‌لی و شفاف بیر شکیلده نتیجه‌لنمه‌سینی آرزو ائتدیگینی بیلدیردی.
بولغاریستاندا تورک‌لره ایستیقامت‌لی بعضی باسقلارین رئاللاشماسین‌دان کدر دویدوق‌لارینی ایفاده ائدن پرزیدنت،
"بیر طرف‌دن دموکراسی دئیه‌جکسن اما او بیری طرف‌دن اورا‌داکی تورک‌لره جیدی معنادا باسقی ائده‌جکسن، بو اولا‌جاق ایش دئییل. بیر طرف‌دن آوروپا بیرلیگی موکتسباتی دئیه‌جکسن او بیری طرف‌دن آوروپا بیرلیگی موکتسباتی‌نین تام ترسینی ایشله‌یه‌جکسن، بو اولا‌جاق ایش دئییل. بیز، اورا‌داکی سویداش‌لاریمیزین یانیندا یئر آلما حاقینا صاحیبیک. بولغاریستان سئچیم‌لری موضوعسوندا دا، دموکراسی و حقوق ایچینده حرکت ائدیله‌جگینی آرزو ائدیرم. "دئیه بیلدیردیر.
